64 
Purpurafaunaens nutidige Opholdssted ved Island. 
Endnu staar tilbage at finde hvor det Mollusksamfund, der 
findes repræsenteret i de hævede Lag her ved Hunafioi, lever i 
Nutiden. 
Islands Nord- og Østkyst lades her ude af Betragtning, da 
Karakterformen Purpura lapillus i Nutiden ikke findes levende der; 
dens Udbredelse strækker sig kun fra Isafj arbar djup syd om Landet 
til Bulandsnes ved Reybarfjorbur paa Østkysten, hvor den er fundet 
af N. Mohr 1 ). 
Islands Sydkyst kommer heller ikke i Betragtning, da Mollu sk¬ 
faunaen her indeholder mange sydlige Former, som findes der al¬ 
mindelig opskyllede i Stranden, men ikke forekommer i Purpura- 
lagene her ved Kysten. Som Eksempel kan nævnes Emarginula 
jissura L., Aporrhais pes pelicani L., Nassa incrassata Strøm., 
Anomia patelliformis L., Pecte?i pusio L., Mactra elliptica Biown 
o. s. v. Alle disse Arter har jeg indsamlet i Stranden ved Vest- 
mannaeyjar. Nogle af dem lever ogsaa i Faxafloi og findes under¬ 
tiden opskyllede i Stranden ved Bugtens Sydkyst. Nogle Skaller 
af Mactra og Aporrhais har jeg ogsaa fundet i Stranden ved Olafs- 
vik og Låtravik paa Sydsiden af Breibifjorbur. 
Tilbage bliver da kun Vestkysten af Island eller Kyststræk¬ 
ningen fra Isa fj ar bar djup til Faxafloi, og her findel man 
ogsaa i de moderne Kystaflejringer alle de Mollusk¬ 
arter repræsenterede, som hidtil er fundne i de hævede 
Kystdannelser, Talen er om 2 ). 
1) JST. Mohr: Forsøg til en islandsk Naturhistorie. Kbh. 1786. Pag 135. 
Mohr har ogsaa iagttaget, at Purpura manglede ved Nord-Island. 
2 ) Jeg skal her bemærke at jeg benævner V est-Island Kyststrækningen 
fra Reykjanes ved Faxafloi til Straumnes nord for Isafjarbardjup, 
Nord-Island der fra Øst til Langanes, Øst-Island fra Langanes 
til Eystra-Horn ved Lonfjorbur og Syd-Island derfra til Reykjanes. 
Denne Inddeling har blandt andet den Fordel frem for lignende 
ældre Betegnelser, som iøvrigt hidtil have været noget vilkaarlige, at 
den bedre falder sammen med de Hovedforskelligheder, som gør sig 
gældende i Havfaunaen ved Landets Kyster. 
